สายสวรรค์ ขยันยิ่ง

สายสวรรค์ ขยันยิ่ง ชื่อเล่น หนิง (เกิด 14 ตุลาคม พ.ศ. 2514) เป็นผู้ประกาศข่าวและพิธีกรรายการโทรทัศน์ ของสถานีโทรทัศน์ไอทีวีมานานกว่า 10 ปี และสถานีโทรทัศน์ทีไอทีวี และหลังจากสถานีโทรทัศน์ทีไอทีวีปิดตัวลงได้ไม่นาน เธอก็ได้มาเป็นผู้ประกาศข่าวเช้าในรายการ จมูกมด ของทางสถานีโทรทัศน์สีกองทัพบกช่อง 7 ในระยะหนึ่ง ต่อมาเธอได้เซ็นสัญญาเป็นผู้ประกาศข่าว ของทางสถานีโทรทัศน์ไทยทีวีสีช่อง 3  ปัจจุบัน เธอทำหน้าที่เป็นสื่อมวลชนอิสระ

สายสวรรค์ ศึกษาระดับประถมศึกษา โรงเรียนเชียงรายวิทยาคม ระดับมัธยมศึกษา วิทยาลัยนาฏศิลปเชียงใหม่ ระดับปริญญาตรี คณะนาฏศิลป์และดุริยางค์ ภาควิชา/สาขา นาฏศิลป์ไทย สถาบันเทคโนโลยีราชมงคล ระดับปริญญาโท ศิลปศาสตรมหาบัณฑิต สาขาวิชานาฏยศิลป์ไทย จุฬาลงกรณ์มหาวิทยาลัย  เริ่มงานแรกเป็นครูสอนนาฏศิลป์ที่ จังหวัดนครศรีธรรมราช ต่อมาเป็นผู้ประกาศข่าวช่อง 11 (ท้องถิ่น) แล้วจึงทำงานเป็นผู้ประกาศข่าวทางไอทีวี เมื่อปี 2540 ต่อมาทำหน้าที่เป็นโปรดิวเซอร์และเป็นผู้ดำเนินรายการ เมืองไทยเช้านี้, วาไรตี้ข่าวภาคเช้า จนได้เป็นผู้ประกาศข่าวภาคเที่ยงและภาคค่ำ และเป็นผู้จัดการแผนกผู้ประกาศที่ไอทีวี และเป็นพิธีกรรายการ คืนนี้กับสายสวรรค์

ต่อมา เธอมาทำงานกับทางช่อง 3 และเคยผลิตรายการ Lightning Talk กับ สายสวรรค์ ขยันยิ่ง ที่ทำให้เธอได้รับรางวัลพิธีกรหญิงดีเด่น ประเภทพิธีกรหรือผู้ดำเนินรายการ จากงานประกาศรางวัลโทรทัศน์ทองคำ ครั้งที่ 31 ประจำปี 2559 และเธอยังเคยเป็นผู้บรรยายโทรทัศน์รวมการเฉพาะกิจแห่งประเทศไทย โดยบรรยายในพระราชพิธีสำคัญ ๆ เช่น เมื่อคราวพระราชพิธีสรงน้ำศพสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี, พระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร สายสวรรค์ได้รับรางวัลนาฏราช ครั้งที่ 4 สาขาผู้บรรยายรายการโทรทัศน์ยอดเยี่ยม จากรายการสารคดีเฉลิมพระเกียรติ 70 ปี รัชกาลที่ 9 ตอน "รอยยิ้มจากหยาดเหงื่อ" ช่อง 3

ผลงาน

พิธีกร 
 โทรทัศน์ 
 พ.ศ. 2566 : เรื่องเล่าข่าวดีกับสายสวรรค์ ทุกวันพุธ-ศุกร์ เวลา 20.30-21.00 น. ทางช่อง 5 (เริ่มวันที่ 8 มกราคม 2566-)

 ออนไลน์ 
 พ.ศ. 2565 : เล่าเรื่องไทยๆ กับสายสวรรค์ ขยันยิ่ง ทางช่อง YouTube
 พ.ศ. 256 : ทางช่อง YouTube:Saisawan Khayanying

รางวัล 
 รางวัลโทรทัศน์ทองคำ ประเภทผู้ดำเนินรายการหญิงดีเด่น ปี 2559
 รางวัลนาฏราช ประเภทผู้ประกาศข่าวดีเด่น จากรายการเรื่องเด่นเย็นนี้เสาร์-อาทิตย์ ปี 2556
 รางวัลชนะเลิศ โครงการ ITV Award 1997 ประเภทผู้ประกาศข่าวหญิง ปี 2540
 รางวัลพระราชทานประเภทผู้อ่านข่าวที่ใช้ภาษาไทยดีเด่นทางสถานีวิทยุโทรทัศน์ จากกรมประชาสัมพันธ์ ปี 2544-46
 รางวัล Star Entertainment Award ปี 2545 ประเภทผู้ประกาศข่าวหญิงดีเด่น ของสมาคมนักข่าวบันเทิงแห่งประเทศไทย
 รางวัลพระราชทานประเภทผู้อ่านข่าวที่ใช้ภาษาไทยดีเด่นทางสถานีวิทยุโทรทัศน์ จากกรมประชาสัมพันธ์
 รางวัลโทรทัศน์ทองคำ ประเภทผู้ประกาศข่าวหญิงดีเด่น จากสมาคมผู้สื่อข่าวบันเทิงแห่งประเทศไทย
 รางวัลพระราชทาน "เทพทอง" ประเภทบุคคลดีเด่น ด้านวิทยุโทรทัศน์ ปี 2546
 รางวัลนาฏราช ครั้งที่ 4 สาขาผู้บรรยายรายการโทรทัศน์ยอดเยี่ยม จากรายการสารคดีเฉลิมพระเกียรติ 70 ปี รัชกาลที่ 9 ตอน "รอยยิ้มจากหยาดเหงื่อ" ช่อง 3
ฯลฯ

อ้างอิง

แหล่งข้อมูลอื่น 
 
 เว็บไซต์ส่วนตัวของสายสวรรค์ ขยันยิ่ง 

บุคคลจากอำเภอเทิง
บุคคลจากจังหวัดเชียงราย
ครูชาวไทย
ผู้ประกาศข่าวช่อง 3
ผู้ประกาศข่าวช่อง 7
ผู้ประกาศข่าวช่อง 11-เอ็นบีที-สทท.
ผู้ประกาศข่าวไอทีวี-ทีไอทีวี-ทีวีไทย
ผู้ประกาศข่าวช่อง 5
พิธีกรชาวไทย
ยูทูบเบอร์ชาวไทย
บุคคลจากสถาบันบัณฑิตพัฒนศิลป์
บุคคลจากมหาวิทยาลัยเทคโนโลยีราชมงคลธัญบุรี
นิสิตเก่าคณะศิลปกรรมศาสตร์ จุฬาลงกรณ์มหาวิทยาลัย